આ અંગેની વિગત મુજબ ગીર સોમનાથ જિલ્લાના એસ. પી. રાહુલ ત્રિપાઠીએ મોટાપાયે બદલીનો ગંજીફો ચિપી જિલ્લાના વિવિધ પોલીસ સ્ટેશનોમાં છેલ્લા ૩ વર્ષથી એક જ જગ્યાએ ફરજ બજાવતા અને અન્ય જગ્યાએ બદલીઓ માટે માગણી કરનાર કુલ ૧૭૮ પોલીસ કર્મીઓની તાત્કાલિક અસરથી સામૂહિક બદલીઓ કરતા અને આ બદલીમાં કોડીનાર પોલીસના ૪૦ કર્મીઓની પણ બદલીનો ઓર્ડર છૂટતાં કોડીનાર પોલીસ બેડામાં ભારે ચકચાર સાથે કહી ખુશી કહી ગમ જેવો માહોલ છવાયો છે.